Marcepaniini

Marcepaniini er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
Bittesmå (0,5-1 millimeter), avlangt, ovale, fint hårete, gulbrune perlebiller. Antennene er kraftige, utvidete utover, de tre ytterste leddene danner en svakt avsatt klubbe. Hodet er kort og bredt, rundet, delvis skjult under pronotum, somm er bredt og rundet. Dekkvingene er avlange, lett rundede. Beina er slanke og middels lange.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Utbredelse 
Gruppen var lenge bare kjent fra Malaysia, der den forekommer både i Vest-Malaysia (Pahang) og på Borneo (Sabah, Sarawak). Nylig er den også registrert fra Thailand, Sumatra og Palawan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Cephenniitae Reitter, 1882
 Stammen Marcepaniini Jałoszyński, 2013 
 Slekten Marcepania Jałoszyński, 2013 
 Marcepania daifuku Jałoszyński, 2020  
 Marcepania elongata Jałoszyński, 2013 - Borneo
 Marcepania halva Jałoszyński, 2020 
 Marcepania krowka Jałoszyński, 2020  
 Marcepania minutissima Jałoszyński, 2013 - Vest-Malaysia
 Marcepania princesa Jałoszyński, 2019 
 Marcepania semengohensis Jałoszyński, 2013 - Borneo
 Marcepania seramaensis Jałoszyński, 2013 - Vest-Malaysia
 Marcepania tuberculata Jałoszyński, 2013 - Borneo

Referanser

Kilder

Eksterne lenker 
 

Perlebiller
Kortvinger
Biller formelt beskrevet i 2013
Vest-Malaysias insekter
Borneos insekter
Thailands insekter
Sumatras insekter
Filippinenes insekter
Dyr formelt beskrevet av Pawel Jałoszyński